open-index/open-wikipedia-markdown huggingface dataset:
Μιχάλης Παπαδόπουλος (δήμαρχος Θεσσαλονίκης)

Ο **Μιχάλης Παπαδόπουλος** (1918-1982) ήταν Έλληνας δικηγόρος και πολιτικός. Υπηρέτησε ως Δήμαρχος Θεσσαλονίκης από το 1975 ως τον θάνατό του, το 1982. Ήταν ο πρώτος αιρετός δήμαρχος της πόλης μετά την πτώση της Δικτατορίας. 

## Σπουδές και νομική σταδιοδρομία
Ο Παπαδόπουλος σπούδασε νομικά και οικονομικές επιστήμες και εν συνεχεία άσκησε τη δικηγορία στον Άρειο Πάγο.

## Δήμαρχος
Κέρδισε τις πρώτες αυτοδιοικητικές εκλογές μεταδικτατορικά, στις οποίες μετέσχε με την υποστήριξη του ΠΑΣΟΚ και του ΚΚΕ, επικρατώντας του Δημήτριου Ζάννα με ποσοστό 50,3% των ψήφων. 
Στις δημοτικές εκλογές του 1978 διεκδίκησε με επιτυχία την επανεκλογή του, υποστηριζόμενος από το ΠΑΣΟΚ, το ΚΚΕ, το ΚΚΕ Εσωτερικού, την ΕΔΗΚ και την ΕΔΑ με τον συνδυασμό "Δημοκρατική Θεσσαλονίκη". Ο Παπαδόπουλος επικράτησε του Κωνσταντίνου Τσίρου με ποσοστό 52,1% έναντι 47,4 για τον αντίπαλό του. 
Κατά την περίοδο της δημαρχίας του συντελέστηκε η οργάνωση των εσωτερικών υπηρεσιών του δήμου και τέθηκαν σε εφαρμογή διανοίξεις δρόμων, αποχετευτικά και έργα ηλεκτροφωτισμού στην πόλη.

## Θάνατος και κηδεία
Ο Μιχάλης Παπαδόπουλος απεβίωσε από ανακοπή της καρδιάς ενώ ήταν δήμαρχος εν ενεργεία στις 31 Ιανουαρίου 1982 και κηδεύτηκε από τον ιερό ναό της του Θεού Σοφίας Θεσσαλονίκης. 

## Διαδοχή
Μετά τον θάνατο του δημάρχου, ξέσπασαν εσωτερικές συγκρούσεις για τη διαδοχή του. Δήμαρχος εξελέγη τελικά ο πλειοψηφήσας δημοτικός σύμβουλος, με υπηρεσιακά καθήκοντα, ο συγγραφέας Κωστής Μοσκώφ.

## Παραπομπές


Παπαδοπουλος, Μιχ
Σωματικό θέατρο

**Το σωματικό θέατρο** είναι ένα είδος θεατρικής παράστασης που περιλαμβάνει την αφήγηση κυρίως μέσω της σωματικής κίνησης και όχι (τόσο) μέσα από το κείμενο. Οι ερμηνευτές επικοινωνούν μέσα από διάφορες χειρονομίες του σώματος, συμπεριλαμβανομένης της χρήσης του σώματος για την απεικόνιση συναισθημάτων.     

## Βιβλιογραφικές αναφορές


Σωματ
Είμαι η Μία

**Είμαι η Μία** (ιταλικά: Io sono Mia), είναι ο τίτλος βιογραφικής δραματικής ταινίας ιταλικής παραγωγής του 2019, σε σκηνοθεσία Ρικάρντο Ντόνα. Στους πρωταγωνιστικούς ρόλους είναι ή Σερένα Ρόσσι.

## Πλοκή
Η ταινία αφηγείται τη ζωή της Μία Μαρτίνι και την καλλιτεχνική της σταδιοδρομία, περιγράφει το περιβάλλον της, την αδελφή της Λορεντάνα, τους μάνατζερς που γνώρισε  και τη βίαιη σχέση με τους γονείς της.

## Διανομή Ρόλων

* Σερένα Ρόσσι: Μία Μαρτίνι
* Μαουρίτσιο Λάστρικο: Ανδρέας
* Λουτσία Μασσίνο: Σάντρα Νέρι 
* Νταϊάνα Ρονκιόνε: Λορεντάνα Μπερτέ
* Αντόνιο Τζεράρντι: Αλμπέρίγο Κροκέτα
* Νίνα Τορέσι: Alba Calia
* Daniele Mariani: Άντονι
* Francesca Turrin: Ο μάνατζερ της Μία
* Fabrizio Coniglio: Roberto Galanti
* Gioia Spaziani: Maria Salvina Dato
* Duccio Camerini: Giuseppe Radames Bertè
* Simone Gandolfo: chiefredactor
* Corrado Invernizzi: Σαρλ Αζναβούρ
* Έντουαρντο Pesce: Φράνκο Καλιφάνο
* Mauro Serio: ιατρός

## Παραπομπές


## Εξωτερικοί σύνδεσμοι
* 

Κατηγορία:Ιταλικές αστυνομικές ταινίες
Κατηγορία:Ταινίες του 2019
Κατηγορία:Ιταλικές βιογραφικές ταινίες
Κατηγορία:Ιταλικές ταινίες της δεκαετίας 2010
Ποταμός Σελίφ

Ο **ποταμός Σελίφ** () είναι ο μεγαλύτερος ποταμός της Αλγερίας, με μήκος περίπου 700 χιλιομέτρων. Πηγάζει στον Σαχαριανό Άτλαντα κοντά στην πόλη Αφλού, ρέει μέσω του Άτλαντα Τελλ και εκβάλει στη Μεσόγειο Θάλασσα βόρεια της πόλης Μοσταγκανέμ. Η στάθμη του νερού στον ποταμό παρουσιάζει συχνές διακυμάνσεις. Ο ποταμός χρησιμοποιείται για άρδευση εκτάσεων πορτοκαλεώνων, αμπελιών και δημητριακών (κυρίως στη χαμηλότερη πορεία του). Επί του ποταμού έχουν κατασκευαστεί 3 φράγματα.   

## Παραπομπές


Σελιφ
Ποταμός Μαζαφράν

Ο **ποταμός Μαζαφράν** είναι ποταμός, ο οποίος εκβάλει στη θάλασσα, στην Αλγερία. 

Έχει μήκος περίπου 24 χιλιομέτρων, και περνά από περιοχή που καλύπτεται σε δασικές εκτάσεις. Διάφορα στοιχεία για τα ρωμαϊκά πρότυπα ιδιοκτησίας της γης είναι ακόμη διακριτά στην περιοχή. Ο ποταμός, που εκβάλει στη Μεσόγειο, αποτελεί μέρος των συνόρων της επαρχίας Τιπαζά. 

Δημιουργείται από τη συμβολή των ποταμών Σιφά και Τζερ, και παρόλο που δεν είναι πλωτός, έχει χρησιμοποιηθεί παραδοσιακά για άρδευση.

## Παραπομπές


Μαζαφραν
Ποταμός Σεμπαού

Ο **ποταμός Σεμπαού**, ή **Ουέντ Σεμπαού** (καβυλιακά: *Asif n Sabaw*, ) είναι ο σημαντικότερος ποταμός της δυτικής Καβυλίας στην Αλγερία (η οποία αντιστοιχεί περίπου στη σημερινή επαρχία Τιζί Ουζού). Ο ποταμός εκβάλει στη Μεσόγειο κοντά στην παραλιακή πόλη Ντελύς στην επαρχία Μπουμερντές.

δεξιά|μικρογραφία|Κοιλάδα του άνω Σεμπαού
Σεμπαού ονομάζεται επίσης η κοιλάδα που διασχίζεται από αυτόν τον ποταμό από το Μπουμπχίρ στο Ντελύς. Το όνομα του ποταμού εμφανίζεται επίσης στο χωριό και στο πρώην οθωμανικό φρούριο Μπορτζ Σεμπαού, το οποίο βρίσκεται στις όχθες του. 

## Παραπομπές


Σεμπαου
Φανταχτερός πίθηκος-αράχνη

Ο **φανταχτερός πίθηκος αράχνης** ( *Ateles geoffroyi ornatus* ), είναι ένα υποείδος των πιθήκων αραχνών του Geoffroy, ένας τύπου πιθήκου του Νέου Κόσμου,  από την Κεντρική Αμερική, που προέρχεται από την Κόστα Ρίκα και τον Παναμά .    Άλλα κοινά ονόματα για αυτό το υποείδος περιλαμβάνουν τον **λαμπρό πίθηκο-αράχνη**, τον **κοινό πίθηκο-αράχνη**, τον **κόκκινο πίθηκο-αράχνη, τον πίθηκο-αράχνη** του **Παναμά** και τον πίθηκο-αράχνη του **Azuero .** Τα τελευταία δύο παλαιότερα θεωρούνταν ξεχωριστά υποείδη, *panamensis* και *azuerensis*, αντίστοιχα.  
[αριστερά|μικρογραφία| Θηλυκό νεαρής ηλικίας 22 μηνών ''A. g. ornatus'' στο Κέντρο Αποκατάστασης Άγριας Ζωής στη νότια [Κόστα Ρίκα . Ως νεαρό άτομο, το πρόσωπό της είναι ανοιχτόχρωμο, αλλά θα γίνει σκούρο κατά τη σεξουαλική ωριμότητα. ]]

## Αναφορές

## Εξωτερικοί σύνδεσμοι

* http://www.azueroearthproject.org 
* http://www.speciesconservation.org/projects/Azuero-Spider-Monkey/586 
* http://environment.yale.edu/elti/  
* https://web.archive.org/web/20110203132328/http://prorena.research.yale.edu/home.htm 
Κατηγορία:Πρωτεύοντα
Κατηγορία:Θηλαστικά της Κεντρικής Αμερικής
Βασίλης Γαλαίος

Ο **Βασίλης Γαλαίος** (Αθήνα, 4 Δεκεμβρίου 1999) είναι Έλληνας ηθοποιός της τηλεόρασης.

## Βιογραφία
Γεννήθηκε στην Αθήνα το 1999. Ο πατέρας του είναι Έλληνας και η μητέρα του είναι από την Ουκρανία. Η πρώτη του τηλεοπτική εμφάνιση, έγινε το 2005, στο σήριαλ του ΑΝΤ1 "Έρωτας". Στη συνέχεια, έπαιξε σε τρία επεισόδια της σειράς "10η εντολή", από το 2006 ως το 2007 (Ψίθυροι, Το δάσος, Ο συλλέκτης). Το 2008, έπαιξε στη σειρά "Υπάρχουν άντρες και άντρες", πλάι στον Βλαδίμηρο Κυριακίδη και στον Κλέων Γρηγοριάδη. Ωστόσο, έγινε γνωστός με την τηλεοπτική επιτυχία του MEGA, από το 2009 ως το 2010 Παιδική χαρά. Δυστυχώς όμως, το έργο είχε μόνο 26 επεισόδια. Ακολούθησε η Κλινική Περίπτωση, δίπλα στον Γιάννη Μπέζο, το 2011. Και τελευταίο σήριαλ στο οποίο πρωταγωνίστησε ο μικρός ηθοποιός, ήταν Το σπίτι της Έμμας, πάλι στο MEGA και στον Γιάννη Μπέζο, το 2013.

Ενώ έχει παίξει και στην ταινία της Lacta "Η αγάπη έρχεται στο τέλος" (Love in the end), το 2013.

## Φιλμογραφία

### Κινηματογράφος

### Τηλεόραση

## Εξωτερικοί σύνδεσμοι

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Θεοδώρα της Δανίας

Η **Θεοδώρα** (δαν. *Feodora af Danmark*, 3 Ιουλίου 1910 - 17 Μαρτίου 1975) του Οίκου του Γκλύξμπουργκ ήταν πριγκίπισσα της Δανίας και μετέπειτα πριγκίπισσα του Σάουμπουργκ-Λίππε.

## Βιογραφία
Η *Θεοδώρα Λουίζα Καρολίνα Ματθίλδη Βικτωρία Αλεξάνδρα Φρειδερίκη Ιωάννα* γεννήθηκε στις 3 Ιουλίου 1910 στο Γιέγασμπορους, και ήταν το μεγαλύτερο παιδί και η πρώτη κόρη του Χαράλδου της Δανίας και της Ελένης Αδελαΐδας του Σλέσβιχ-Χόλσταϊν-Σόντερμπουργκ-Γκλύξμπουργκ.

Στις 9 Σεπτεμβρίου 1937 παντρεύτηκε το Χριστιανό του Σάουμπουργκ-Λίππε στο Ανάκτορο Φρέντενσμποργκ. Απέκτησαν τέσσερα παιδιά:
*το *Γουλιέλμο* Φρειδερίκο Χαράλδο Χριστιανό Ερνέστο Αύγουστο Κάρολο Γουσταύο (γενν. 1939), νυμφεύτηκε την Ιλόνα Χέντσελ φον Γκίλγκενεϊμπ και απέκτησαν 2 παιδιά.
*το Βλαδίμηρο  (1940 - 2020), νυμφεύτηκε (1) την Άννα Λίζα Γιόχανσεν και απέκτησαν 1 παιδί, (2) την Κάριν Γκράντμαν και δεν απέκτησαν παιδιά, (3) τη Ρουθ Σνάϊντεβιντ και δεν απέκτησαν παιδιά, και (4) τη Γερτρούδη Αντωνία Βάγκνερ-Σάπε και δεν απέκτησαν παιδιά. Έχει υιοθετήσει το γιο τής συζύγου του, Μάριο Μαξ Ολιβιέρο Βάγκνερ.
*τη *Mαρία* Λουίζα (1945 - 2025).
*τον *Χαράλδο* Χριστιανό Λεοπόλδο Γουσταύο (γενν. 1948), νυμφεύτηκε (1) την Πέτρα Βέρα Κρίστεϊν, δεν απέκτησαν παιδιά, και (2) τη Γαβριέλα Χάγκερμαν, δεν απέκτησαν παιδιά.

Απεβίωσε στις 17 Μαρτίου 1975 στο Μπύκεμπουργκ της Κάτω Σαξονίας σε ηλικία 64 ετών.

## Τίτλοι
*3 Ιουλίου 1910 – 9 Σεπτεμβρίου 1937: *Η Υψηλότητα* Πριγκίπισσα Θεοδώρα της Δανίας
*9 Σεπτεμβρίου 1937 – 17 Μαρτίου 1975: *Η Υψηλότητα* Πριγκίπισσα Χριστιανού του Σάουμπουργκ-Λίππε, Πριγκίπισσα της Δανίας

## Πρόγονοι

## Παραπομπές


Κατηγορία:Οίκος του Γκλύξμπουργκ
Κατηγορία:Δανοί ευγενείς
Κατηγορία:Πριγκίπισσες της Δανίας
Κατηγορία:Πριγκίπισσες της Γερμανίας
Κατηγορία:Πριγκίπισσες του Σάουμπουργκ-Λίππε
Κατάλογος ελληνικών ταινιών του 1974

Ο παρακάτω πίνακας περιλαμβάνει τις ταινίες του Ελληνικού κινηματογράφου που προβλήθηκαν το 1974.

## Κατάλογος

## Παραπομπές

Κατηγορία:Ελληνικές ταινίες ανά έτος
Βραβείο Ζένερ

Το **βραβείο Ζένερ** ,που αρχικά απονεμήθηκε το 1965, (επίσης γνωστό ως *Χρυσό Μετάλλιο Ζένερ*) είναι ένα διεθνές βραβείο που απονέμεται σε αναγνώριση πρωτοποριακών επιστημονικών ανακαλύψεων στους τομείς της Επιστήμης των Υλικών και της Φυσικής, με έμφαση στις εφαρμογές της μηχανικής φασματοσκοπίας και της εσωτερικής τριβής.Το βραβείο Ζένερ καθιερώθηκε προς τιμήν του Αμερικανού φυσικού Κλάρενς Μ. Ζένερ (Clarence Melvin Zener). 
Το βραβείο Ζένερ, που θεωρείται ένα από τα πιο διάσημα στην Επιστήμη των Υλικών, μπορεί να απονεμηθεί ως αναγνώριση μιας σημαντικής ξεχωριστής ανακάλυψης  ή για μια εξαιρετική συνεισφορά διάρκειας ζωής στους τομείς της Επιστήμης των Υλικών και της φυσικής υλικών. Το βραβείο Ζένερ απονέμεται στο Διεθνές Συνέδριο Εσωτερικής Τριβής και Μηχανικής Φασματοσκοπίας (ICIFMS), μια συνάντηση που πραγματοποιείται κάθε τρία χρόνια. 

## Ιστορία
Το βραβείο Ζένερ ,το οποίο παλαιότερα ονομαζόταν  ICIFUAS (1965-1989) (*International Conference on Internal Friction and Ultrasonic Attenuation in Solids*), απονεμήθηκε σε τρεις βραβευμένους, τον Werner O. Köster το 1965, τον Warren P. Mason το 1969 και τον Κλάρενς Μ. Ζένερ το 1985. Το 1989, το Χρυσό Μετάλλιο χρηματοδοτήθηκε από το Κινεζική Ακαδημία Επιστημών και χαράχθηκε σε χρυσό 23 καρατίων. Λίγο μετά το θάνατο του Κλάρενς Μ. Ζένερ, στις 2 Ιουλίου 1993, τα μέλη της επιτροπής βραβείων πρότειναν τη θέσπιση του βραβείου Ζένερ στο συνέδριο  της Ρώμης τον Σεπτέμβριο του 1993 προς τιμήν του πρωτοποριακού έργου του για την ανελαστικότητα.

Το καλούπι του τωρινού χρυσού μεταλλίου Ζένερ χρηματοδοτήθηκε και κατασκευάστηκε στο Μπουένος Άιρες της Αργεντινής το 1999. Από το 1999, κάθε βραβευμένος με το βραβείο Ζένερ λαμβάνει ένα χρυσό μετάλλιο και ένα δίπλωμα Ζένερ. Το χρυσό μετάλλιο Ζένερ σήμερα χαράσσεται σε χρυσό 20 καρατίων και απεικονίζει το δεξί προφίλ του Κλάρενς Μ. Ζένερ στην μπροστινή πλευρά. Το χρυσό μετάλλιο Ζένερ χρηματοδοτείται από την επιτροπή Ζένερ.

## Υποψηφιότητες και επιλογή
Τα μέλη της Επίτιμης και Διεθνούς Επιστημονικής Επιτροπής του ICIFMS μπορούν να προτείνουν από μία υποψηφιότητα για το Βραβείο Ζένερ. Ο Πρόεδρος της Επιτροπής Ζένερ ανακηρύσσει τον νικητή του Βραβείου Ζένερ, ο οποίος εκλέγεται από σαράντα κορυφαίους φυσικούς μέσω μυστικής ψηφοφορίας. Το βραβείο Ζένερ δεν μπορεί να απονεμηθεί μεταθανάτια.
## Βραβευθέντες
 
## Εξωτερικοί σύνδεσμοι
*    Interview of Clarence Zener by Lillian Hoddeson on 1981 April 1, Niels Bohr Library and Archives, American Institute of Physics, College Park, MD USA.
*    Clarence M. Zener 1905-1993. A Biographical Memoir by John B. Goodenough". National Academy of Sciences.
## Παραπομπές


Κατηγορία:Βραβεία φυσικής
Κατηγορία:Βραβεία επιστήμης και τεχνολογίας
Περιβάλλον της Αλβανίας

Το **περιβάλλον της Αλβανίας** χαρακτηρίζεται από μοναδική πανίδα και χλωρίδα και από ποικιλία εδαφών που περιλαμβάνονται στα σύνορα ενός μικρού κράτους. Περιλαμβάνει επίσης διαφορετικές οικολογικές περιοχές, που εκπροσωπούν τα διάφορα γεωγραφικά οικοσυστήματα, τα συστήματα νερού, τον καιρό, τις ανανεώσιμες πηγές και τις επιδράσεις σε αυτά.

Από τους τομείς που προκαλεί η ανθρώπινη παρέμβαση και μπορούν να επηρεάσουν το περιβάλλον, οι δραστηριότητες που καθιστούν βιώσιμη την οικονομία της Αλβανίας, όπως η εξόρυξη και η δασοκομία, είναι αρκετά σημαντικές. Το περιβάλλον επηρεάζει σε μεγάλο βαθμό την δημόσια υγεία στην Αλβανία, καθώς η μόλυνση του αέρα και η αιθαλομίχλη στις αστικές περιοχές όπως στα Τίρανα μπορούν να προκαλέσουν μεγάλη δυσφορία σε άτομα με αναπνευστικά προβλήματα όπως άσθμα.

## Γεωγραφία
Η Αλβανία είναι μια μικρή ορεινή χώρα, που βρίσκεται στη νοτιοανατολική Ευρώπη και βρέχεται από την Αδριατική Θάλασσα και το Ιόνιο Πέλαγος. Έχει συνολική έκταση 28.748 τετραγωνικά χιλιόμετρα (11.100 τετραγωνικά μίλια) και συνορεύει με το Μαυροβούνιο στα βορειοδυτικά, με το Κοσσυφοπέδιο στα βορειοανατολικά, με τη Βόρεια Μακεδονία στα ανατολικά και με την Ελλάδα στα νότια. Το μήκος της ακτογραμμής της είναι 476 χλμ (296 μίλια) και εκτείνεται κατά μήκος της Αδριατικής Θάλασσας και του Ιονίου Πελάγους.

## Κλίμα
Με την ακτογραμμή της Αλβανίας να έχει πρόσβαση στην Αδριατική Θάλασσα και το Ιόνιο Πέλαγος, τα υψίπεδα της χώρας στηρίζουν την χερσαία μάζα της Βαλκανικής Χερσονήσου και η χώρα βρίσκεται σε γεωγραφικό πλάτος που υπόκειται σε ποικίλες καιρικές συνθήκες κατά την χειμερινή και την θερινή περίοδο. Η Αλβανία διαθέτει έναν μεγάλο αριθμό κλιμάτων για μια τόσο μικρή περιοχή. Οι παράκτιες πεδινές περιοχές έχουν συνήθως μεσογειακό κλίμα, οι ορεινές περιοχές έχουν ηπειρωτικό κλίμα. Τόσο στις πεδινές περιοχές όσο και στο εσωτερικό της χώρας, ο καιρός ποικίλει σημαντικά από τον βορρά μέχρι τον νότο.

Οι θερμοκρασίες στο εσωτερικό της χώρας επηρεάζονται περισσότερο από τις διαφορές στο υψόμετρο παρά από το γεωγραφικό πλάτος ή οποιονδήποτε άλλο παράγοντα. Οι χαμηλές θερμοκρασίες του χειμώνα στα βουνά προκαλούνται από τις μάζες του αέρα που κυριαρχούν στην ηπειρωτική ανατολική Ευρώπη και τα Βαλκάνια. Βόρειοι και βορειοανατολικοί άνεμοι φυσούν κατά το μεγαλύτερο μέρος του χρόνου. Η μέση θερμοκρασία το καλοκαίρι είναι χαμηλότερη στο εσωτερικό της χώρας από ότι στις παράκτιες περιοχές και πολύ χαμηλότερη στα υψηλότερα υψόμετρα, όμως οι καθημερινές διακυμάνσεις της θερμοκρασίας είναι συχνό φαινόμενο. Οι μέγιστες θερμοκρασίες κατά την διάρκεια της ημέρας στις κοιλάδες και στα ποτάμια είναι πολύ υψηλές αλλά οι νύχτες είναι πάντα δροσερές.

## Παραπομπές
Παταγιά

Η **Παταγιά** είναι μια πόλη στην Ταϊλάνδη. Βρίσκεται στην ανατολική ακτή του Κόλπου της Ταϊλάνδης, περίπου 100 χιλιόμετρα νοτιοανατολικά της Μπανγκόκ. Διοικητικά είναι αυτοδιοικούμενη. Η πόλη βρίσκεται στη βιομηχανική ζώνη της Ανατολικής Θάλασσας. Η πόλη έχει 320.262 κατοίκους. Το κλίμα της πόλης είναι τροπικό, υγρό και ξηρό κλίμα. Η Παταγιά βρίσκεται στο κέντρο του Ανατολικού Οικονομικού Διαδρόμου της Ταϊλάνδης, είναι επιχειρηματικό κέντρο.

## Παραπομπές


Κατηγορία:Πόλεις της Ταϊλάνδης
Ρίνα Μπάλαϊ

Η **Ρίνα Μπάλαϊ** (αλβανικά: **Rina Balaj**, Πέγια, 27 Ιανουαρίου 1999), ευρύτερα γνωστή ως **Ρίνα**, είναι Κοσοβάρα ράπερ, τραγουδίστρια και στιχουργός.

Εμφανίστηκε για πρώτη φορά στο αλβανικό «The X-Factor» το 2015 και ξεκίνησε τη μουσική της καριέρα ως μέλος της δισκογραφικής εταιρίας OnRecords. Το 2020 εντάχθηκε στο δυναμικό της δισκογραφικής εταιρίας Alpha Pop Original.

Διατηρεί σχέση με τον ράπερ Sin Boy, με τον οποίο συνεργάστηκαν για πρώτη φορά στο τραγούδι «Gigi», το 2018.Με τον οποίο έκαναν μεγάλα hits.

## Δισκογραφία

Κατηγορία:Κοσοβάρες τραγουδίστριες
Αθανασία Τσατσάκου

Η **Αθανασία Τσατσάκου** (1941-2014) ήταν Ελληνίδα καθηγήτρια Πανεπιστημίου και πολιτικός. Υπηρέτησε ως Νομάρχης Λευκάδας από το 1985 ως το 1987. Μεταξύ άλλων , υπηρέτησε ως αντιπρόεδρος της ΕΓΕ (Ένωση Γυναικών Ελλάδας).

## Σπουδές και ακαδημαϊκή σταδιοδρομία
Γεννήθηκε στη Θεσσαλονίκη και σπούδασε με υποτροφία στο Πανεπιστήμιο της Σορβόνης και στο Πανεπιστήμιο της Ρενς.

Ήταν καθηγήτρια γαλλικής λογοτεχνίας του 20ου αιώνα και θεωρίας της λογοτεχνίας στο Τμήμα Γαλλικής Γλώσσας και Φιλολογίας της Φιλοσοφικής Σχολής του ΑΠΘ, όπου άρχισε να διδάσκει το 1965. Όταν ήταν αντιπρύτανης του ΑΠΘ (2006-10), τιμήθηκε το γαλλικό παράσημο του Ιππότη του Τάγματος του Ακαδημαϊκού Φοίνικα. 

Το 2010 ανέλαβε αντιπρόεδρος του Παιδαγωγικού Ινστιτούτου.

## Πολιτική σταδιοδρομία
Διορίστηκε Νομάρχης Λευκάδας τον Σεπτέμβριο του 1985 και εστίασε κυρίως στα κοινωνικά προβλήματα του νησιού.  Υπηρέτησε ως νομάρχης ως το 1987. Αργότερα, ήταν υποψήφια ευρωβουλευτίς με το ΠΑΣΟΚ το 1999.

## Εργογραφία
**La rythmanalyse selon Bachelard*, University Studio Press.
**Η νέα (παρα)χάραξη του Τίτου Πατρίκιου [Τίτος Πατρίκιος, Η νέα χάραξη]*, Περιοδικό "Εντευκτήριο", τχ. 82, Ιούλιος-Σεπτέμβριος 2008 (κριτική)

## Παραπομπές


Κατηγορία:Νομάρχες Λευκάδας
Κατηγορία:Καθηγητές Αριστοτελείου Πανεπιστημίου Θεσσαλονίκης
Αθάι

Το **Αθάι** () είναι κωμόπολη στην Ιρλανδία, 72 χιλιόμετρα νοτιοδυτικά του Δουβλίνου με πληθυσμό 9.677 κατοίκων (σύμφωνα με την απογραφή του 2016). Βρίσκεται στο σημείο σύγκλισης του ποταμού Μπάροου και του Μεγάλου Καναλιού στη νοτιοδυτική κομητεία Κίλντεϊρ της Ιρλανδίας. Είναι η έκτη μεγαλύτερη πόλη της κομητείας Κίλντεϊρ και η 50ή μεγαλύτερη πόλη της Ιρλανδίας, έχοντας αυξήσει τον πληθυσμό της κατά περίπου 60% από την απογραφή του 2002. 

## Παραπομπές


Κατηγορία:Πόλεις της Ιρλανδίας
Άγιος Ζαχαρίας (αποσαφήνιση)

Η ονομασία **Άγιος Ζαχαρίας** μπορεί να αναφέρεται σε:

* Άγιος Ζαχαρίας, άγιος του Χριστιανισμού και προφήτης του Ισλάμ. Πατέρας του Ιωάννη του Βαπτιστή και σύζυγος της Αγίας Ελισάβετ.
* Άγιος Ζαχαρίας Γράμμου, αρχικά ένα μοναστήρι στην σημερινή Περιφερειακή Ενότητα Καστοριάς που αργότερα σε κοντινή απόσταση δημιουργήθηκε και ένας ομώνυμος οικισμός.
* Άγιος Ζαχαρίας ο Νεομάρτυρας, εξισλαμισμένος Έλληνας με καταγωγή απο την Άρτα που εν τέλη ασπάστηκε τον χριστιανισμό και μαρτύρησε το 1782 μ.Χ.
Θρυμρ

Στη σκανδιναβική μυθολογία, ο **Θρυμρ** (*Thrymr*, *Thrym*; "αναταραχή") ήταν βασιλιάς των Γιοτούν. Σε έναν μύθο, έκλεψε το Μγιόλνιρ, το σφυρί του Θωρ, για να εκβιάσει τους θεούς ώστε να του δώσει τη Φρέγια ως σύζυγό του. Το βασίλειό του ονομαζόταν Γιοτουνχέιμ, αλλά σύμφωνα με το *[[ Hversu Noregr byggðist |Hversu Noregr byggðist]]*, ήταν η σουηδική επαρχία Βέρμλαντ, τότε τμήμα της Νορβηγίας. 

Ο Θρυμρ απέτυχε στο σχέδιό του από τη χάρη του Χέιμνταλ, την πονηριά του Λόκι και την απόλυτη βία του Θωρ, ο οποίος αργότερα σκότωσε τον Θρυμρ, την αδερφή του και όλους τους συγγενείς που ήταν παρόντες στη γαμήλια δεξίωση. Το ποίημα *[[ Þrymskviða |Þrymskviða]]* δίνει τις λεπτομέρειες για το πώς ο Θωρ πήρε το σφυρί του πίσω. Ο Μπέργκφιν είναι γιος του Θρυμρ. 
Κατηγορία:Σκανδιναβική μυθολογία
Τάλερ (αποσαφήνιση)

Ο όρος Τάλερ (*Taler* ή *Thaler*) μπορεί να αναφέρεται στα εξής:
* Τάλερ αργυρό νόμισμα, σε χρήση στη Γερμανία και τη λοιπή Ευρώπη από τον Μεσαίωνα ως και τον 19ο αιώνα, γνωστό και ως (ασημένιο) τάληρο.
* Τάλερ (κρυπτονόμισμα), σε κυκλοφορία στη Λευκορωσία από το 2018.
Κατάλογος ελληνικών ταινιών του 1975

Ο παρακάτω πίνακας περιλαμβάνει τις ταινίες του Ελληνικού κινηματογράφου που προβλήθηκαν το 1975.

## Κατάλογος

## Παραπομπές

Κατηγορία:Ελληνικές ταινίες ανά έτος
Ψάρι κορνέτα

Με την ονομασία **ψάρι κορνέτα** ή **τρομπέτα** είναι γνωστά τα μέλη του γένους ψαριών ***φιστουλάρια*** (*Fistularia*), τα οποία αποτελούν μια μικρή οικογένεια επιμήκων ψαριών της τάξης των συγναθόμορφων. Το γένος είναι το μόνο μέλος της οικογένειας και αποτελείται από τέσσερα είδη τα οποία απαντούν σε τροπικά και υποτροπικά θαλάσσια νερά σε όλο τον κόσμο. Στη Μεσόγειο το είδος *F. commersonii* αποτελεί λεσσεψιανό μετανάστη.

Τα ψάρια κορνέτες είναι λεπτά και επιμήκη, όπως και πολλά χέλια, φτάνοντας σε μήκος μέχρι 200 εκατοστά, και χαρακτηρίζονται από τα πολύ μακριά ρύγχη τους, τα χαρακτηριστικά ραχιαία και πρωκτικά πτερύγια, και τα διχαλωτά ουριαία πτερύγια των οποίων οι κεντρικές ακτίνες σχηματίζουν ένα επιμήκες ινίδιο. Η πλευρική γραμμή είναι καλά αναπτυγμένη και εκτείνεται πάνω στο ουριαίο ινίδιο.

Συνήθως ζουν σε παράλια ύδατα ή σε κοραλλιογενείς υφάλους και τρέφονται με μικρά ψάρια, καρκινοειδή και άλλα ασπόνδυλα.

Τα ψάρια κορνέτες είναι ελάσσονος ενδιαφέροντος για την αλιεία, και πωλούνται σε τοπικές αγορές στις περιοχές κατανομής τους.

## Είδη
Προς το παρόν αναγνωρίζονται τέσσερα είδη στο γένος:
* *[[Fistularia commersonii]]* Rüppell, 1838 
* *[[Fistularia corneta]]* C. H. Gilbert & Starks, 1904 (ψάρι κορνέτα του Ειρηνικού)
* *[[Fistularia petimba]]* Λασεπέντ, 1803 (κόκκινο ψάρι κορνέτα)
* *[[Fistularia tabacaria]]* Λινναίος, 1758 

## Παραπομπές


κατηγορία:Συγναθόμορφα
Κατηγορία:Οικογένειες ψαριών
Γκαμπριέλα Παπαδάκη

Η **Γκαμπριέλα Παπαδάκη** (γαλλικά: *Gabriella Papadakis*, γενν. στις 10 Μαΐου 1995) είναι Γαλλίδα χορεύτρια στον πάγο. Με το συναθλητή της, Γκιγιόμ Σιζερόν, έχει αναδειχθεί δεύτερη στους Ολυμπιακούς Αγώνες του 2018, τέσσερις φορές Παγκόσμια πρωταθλήτρια (2015, 2016, 2018, 2019), πέντε συνεχόμενες φορές Ευρωπαία πρωταθλήτρια (2015–2019), πρωταθλήτρια των Τελικών του Γκραν Πρι 2017 και 2019 και έξι φορές Πρωταθλήτρια Γαλλίας (2015-2020). Κέρδισαν δέκα χρυσά μετάλλια στη σειρά Grand Prix. Νωρίτερα στη σταδιοδρομία τους, κέρδισαν το ασημένιο μετάλλιο στο τελικό Grand Prix Junior 2012 και στο Παγκόσμιο Πρωτάθλημα Junior 2013. 

Η Παπαδάκη και ο Σιζερόν έχουν σπάσει τα παγκόσμια ρεκόρ 29 φορές, το οποίο από μόνο του είναι ένα ρεκόρ σε όλους τους κλάδους πατινάζ από την εισαγωγή του  Συστήματος Κριτικής ISU το 2004. Είναι οι σημερινοί και ιστορικοί κάτοχοι παγκόσμιου ρεκόρ σε σύντομο χορό, ελεύθερο χορό και συνδυασμένο σύνολο. Είναι η πρώτη ομάδα που έχει σπάσει το φράγμα 90 πόντων στον χορό ρυθμού, το φράγμα των 120 και 130 πόντων στον ελεύθερο χορό και η πρώτη ομάδα που σκόραρε πάνω από τους 200 πόντους, 210 πόντους και 220 πόντους στο συνολικό συνδυασμένο σκορ. 

Το ζευγάρι αναγνωρίζεται για το χαριτωμένο και μπαλετικό στυλ του. Τα προγράμματά τους, εμπνευσμένα από τον σύγχρονο χορό, έχουν χαρακτηριστεί λυρικά και οι σχολιαστές έχουν συχνά αναγνωρίσει την ποιότητα των δεξιοτήτων τους στο πατινάζ.

## Προσωπική ζωή
Η Γκαμπριέλα Παπαδάκη γεννήθηκε στις 10 Μαΐου 1995 στο Κλερμόν-Φεράν στη Γαλλία. Είναι η κόρη της Κατρίν, προπονήτριας πατινάζ και του Εμμανουέλ,  ιδιοκτήτης καντίνας στο Ώστιν του Τέξας. Ο πατέρας της είναι από τον Κορυδαλλό και η οικογένειά του έχει ρίζες στην Κρήτη.  

Μετακόμισε από τη Γαλλία στο Μόντρεαλ του Κεμπέκ στον Καναδά, στις 14 Ιουλίου 2014.  

## Σταδιοδρομία

## Παραπομπές


## Εξωτερικοί σύνδεσμοι
    

Κατηγορία:Γαλλίδες χορεύτριες στον πάγο
Κατηγορία:Γάλλοι ελληνικής καταγωγής
Κατηγορία:CS1 maint: Unfit url
Κατηγορία:Σελίδες με πηγές CS1 στα Γαλλικά (fr)
Κατηγορία:Σελίδες με πηγές CS1 στα Ιταλικά (it)
Σεβίτσε

thumb|Περουβιανό σεβίτσε
Το **σεβίτσε** είναι πιάτο ψαριού με προέλευση από τη λατινική Αμερική, πιθανότατα από το Περού, στο οποίο το φρέσκο ωμό ψάρι παρασκευάζεται σε χυμό από φρέσκα εσπεριδοειδή, συνήθως λεμόνι ή λάιμ, μαζί με μπαχαρικά όπως οι πιπεριές τσίλι, αχί και άλλα, όπως κομμένο κρεμμύδι, αλάτι και κόλιανδρο. Παραδοσιακά το ψάρι παρέμενε στη μαρινάδα για περίπου τρεις ώρες, όμως στο μοντέρνο σεβίτσε ο χρόνος αυτός είναι πολύ μικρότερος, και με το κατάλληλο ψάρι μπορεί να χρειαστεί τόσο χρόνο όσο να ανακατευθούν τα υλικά και να σερβιριστεί.

Επειδή τρώγεται ωμό και όχι μαγειρεμένο με θερμότητα, πρέπει να καταναλωθεί άμεσα για να ελαχιστοποιηθεί ο κίνδυνος τροφικής δηλητηρίασης. Αν και το σεβίτσε καταναλώνεται συνήθως ως ορεκτικό, αν καταναλωθεί ως κυρίως συνήθως έχει και συνοδευτικά που συμπληρώνουν τη γεύση του, όπως γλυκοπατάτα, μαρούλι, καλαμπόκι, αβοκάντο ή μαγειρική μπανάνα.

Το πιάτο είναι δημοφιλές στις ακτές του Ειρηνικού της δυτικής λατινικής Αμερικής. Αν και η προέλευσή του αμφισβητείται, στο Περού θεωρείται εθνικό πιάτο. Αν και αρχαιολογικά ευρήματα υποδεικνύουν ότι κάτι που μοιάζει με σεβίτσε μπορεί να καταναλώνοταν στο Περού πριν περίπου 2.000 χρόνια, η πρωτεύουσα θέση που κατείχε η Λίμα ως έδρα της αντιβασιλείας του Περού επέτρεψε σε δημοφιλή πιάτα όπως το σεβίτσε να διαδοθούν και σε άλλες ισπανικές αποικίες στην περιοχή, και με τον καιρό έγινε τμήμα της τοπικής κουζίνας ενσωματώνοντας τοπικές γεύσεις.

Το σεβίτσε πλέον είναι δημοφιλές πιάτο της διεθνούς κουζίνας, φτάνοντας στις Ηνωμένες Πολιτείες τη δεκαετία του 1980.

## Παραπομπές


Κατηγορία:Τρόφιμα με βάση θαλασσινά
Κατηγορία:Περουβιανή κουζίνα
Κατηγορία:Εθνικά πιάτα
Θωμάς Μιχαήλογλου

Ο **Θωμάς Μιχαήλογλου** ή **Μιχαηλόγλου** (1896 - 1968), του Μιχαήλ και της Ευτέρπης, ήταν Έλληνας δικηγόρος και πολιτικός. Υπηρέτησε ως δήμαρχος Αλεξανδρούπολης από το 1964 έως την αντικατάστασή του από τη χούντα το 1967.

## Πριν τη δημαρχία
Διετέλεσε διευθυντής της Γαλλοελληνικής Εταιρείας Σιδηροδρόμων.

## Δήμαρχος
Στις δημοτικές εκλογές του 1964 εξελέγη δήμαρχος.

## Θάνατος και κηδεία
Ο Θωμάς Μιχαήλογλου πέθανε αδόκητα στις 19 Ιουλίου 1968 στην Αλεξανδρούπολη. Η κηδεία του έγινε από τον μητροπολιτικό ναό του Αγίου Νικολάου. Ετάφη στα δημοτικά νεκροταφεία της πόλης, όπως αποφασίστηκε με ψήφισμα του Δημοτικού Συμβουλίου. Το όνομά του δόθηκε σε δρόμο της πρωτεύουσας του νομού Έβρου.

## Παραπομπές


Κατηγορία:Δήμαρχοι Αλεξανδρούπολης
Ισλάμ στην Εσθονία

Η Εσθονία έχει μία από τις μικρότερες Μουσουλμανικές κοινότητες στην ευρωπαϊκή ήπειρο. Σύμφωνα με την απογραφή του 2011, ο αριθμός των μουσουλμάνων στην Εσθονία ανερχόταν στα 1.508 άτομα. Ο αριθμός των Μουσουλμάνων στην Εσθονία είναι μικρός και δεν υπάρχει κανένα τζαμί στη χώρα. Γι'αυτό το λόγο, το Ισλαμικό Πολιτιστικό Κέντρο Τουράθ λειτουργεί ως χώρος λατρείας.

## Ιστορία
Οι πρώτοι Μουσουλμάνοι που εγκαταστάθηκαν στα εδάφη της σημερινής Εσθονίας ήταν Σουνίτες Τάταροι και Σιίτες Αζέροιοι οποίοι ολοκλήρωσαν την στρατιωτική υπηρεσία τους στο Ρωσικό Στρατό μετά την προσάρτηση της Εσθονίας και της Λιβονίας στην Ρωσική Αυτοκρατορία το 1721, ως αποτέλεσμα της νίκης των Ρώσων στον Μεγάλο Βόρειο Πόλεμο. Η συντριπτική πλειοψηφία των Μουσουλμάνων της Εσθονίας μετανάστευσαν στην χώρα κατά την διάρκεια της Σοβιετικής κατοχής της Εσθονίας (1940 - 1991). 

Από το 1860 η τοπική ταταρική κοινότητα στην Εσθονία άρχισε να γίνεται ενεργή, έχοντας ως κέντρο της τη Νάρβα. Το 1928 ιδρύθηκε ένα μουσουλμανικό εκκλησίασμα στη Νάρβα (Narva Muhamedi Kogudus) της τότε ανεξάρτητης Εσθονίας. Το 1939 ιδρύθηκε ένα δεύτερο μουσουλμανικό εκκλησίασμα στο Τάλιν (Tallinna Muhamedi Usuühing). Στη Νάρβα ένα σπίτι μετετράπη σε τζαμί. Το 1940, οι Σοβιετικές αρχές απαγόρευσαν τη λειτουργία των δύο εκκλησιασμάτων. Τέσσερα χρόνια αργότερα (και ενώ ο Β΄ Παγκόσμιος Πόλεμος ήταν ακόμη σε εξέλιξη) τα κτίρια των εκκλησιασμάτων βομβαρδίστηκαν και καταστράφηκαν.

Η Εσθονία δεν έχει κανένα τζαμί. Στο Τάλιν υπάρχει ένα διαμέρισμα το οποίο έχει προσαρμοστεί κατάλληλα για να μπορεί να λειτουργήσει ως χώρος προσευχής. Η Μουσουλμανική κοινότητα στην Εσθονία έχει μετριοπαθείς πολιτικές απόψεις. Στην Εσθονία οι Σουνίτες και οι Σιίτες προσεύχονται από κοινού, κάτι που είναι ασυνήθιστο στον υπόλοιπο κόσμο.

## Γκαλερί

Αρχείο:DirhamsEstonia.jpg|Στην Εσθονία έχουν βρεθεί νομίσματα που χρονολογούνται από την Χρυσή Εποχή του Ισλάμ, όπως αποδεικνύει και η παραπάνω εικόνα.


## Εξωτερικοί σύνδεσμοι

* Σελίδα για το Ισλάμ στα εσθονικά
* Διαδικτυακό μαγκαζίνο για τη Μέση Ανατολή και το Ισλάμ
* Άρθρο για τα τρόφιμα χαλάλ στην Εσθονία

## Παραπομπές

Κατηγορία:Κοινωνία της Εσθονίας
Πλημμύρα του 1934 στην Πολωνία

Η **πλημμύρα του 1934 στην Πολωνία** () ήταν η μεγαλύτερη πλημμύρα στη Δεύτερη Πολωνική Δημοκρατία. Ξεκίνησε με έντονες βροχοπτώσεις στη λεκάνη του ποταμού Ντουνάγιετς, οι οποίες πραγματοποιήθηκαν μεταξύ 13 και 17 Ιουλίου 1934. Τις επόμενες μέρες, η πλημμύρα εξαπλώθηκε στις λεκάνες των Ράμπα, Βισουόκα και Σκάβα, οι οποίοι είναι παραπόταμοι του Βιστούλα. Η καταστροφή πήρε τη ζωή 55 ανθρώπων και προκάλεσε ζημιές που εκτιμήθηκαν σε 60 εκατομμύρια πολωνικά ζλότι. 

## Η πλημμύρα
Οι πρώτες δυνατές βροχές πραγματοποιήθηκαν στις 13 Ιουλίου 1934 και συνεχίστηκαν τις επόμενες ημέρες, όπου περισσότερα από 50 χιλιοστόμετρα βροχής σημειώθηκαν στις 14 και 15 Ιουλίου. Η αιχμή των βροχοπτώσεων σημειώθηκε στις 16 Ιουλίου, με τις μεγαλύτερες βροχές που καταγράφηκαν ποτέ στη λεκάνη του Ντουνάγιετς. Εκείνη την ημέρα, 85 χιλιοστόμετρα βροχής έπεσε στο χωριό Βίτουβ και 199 χιλιοστόμετρα στο Κουζνίτσε. Την ίδια ημέρα, το ρεκόρ βροχοπτώσεων της Πολωνίας έσπασε στην κοιλάδα Τάτρα της Χάλα Γκονσιενιτσόβα, όπου καταγράφηκαν 255 χιλιοστόμετρα. Αν και η λεκάνη του Ντουνάγιετς επηρεάστηκε περισσότερο, σημειώθηκε επίσης έντονη βροχή στις λεκάνες του Σκάβα και του Βισουόκα. Η συνδυασμένη βροχή δύο ημερών (16 και 17 Ιουλίου) ανερχόταν σε ορισμένες τοποθεσίες σε περισσότερα από 300 χιλιοστόμετρα. Σύμφωνα με σύγχρονες πηγές, ορισμένες περιοχές έμοιαζαν με γιγαντιαίες θάλασσες, με μόνο τις καμινάδες των σπιτιών να εξέχουν πάνω από το νερό. 

Τα επίπεδα των ποταμών που έχουν τις πηγές τους στα Τάτρα και τα Όρη Γκόρτσε αυξήθηκαν αμέσως και στις 19 Ιουλίου το κύμα πλημμύρας, φουσκομένο από υπερβολικά νερά των παραποτάμων, εμφανίστηκε στο Βιστούλα κοντά στο Σαντόμιες. Λόγω της πίεσης του νερού, τα αναχώματα έσπασαν και χιλιάδες στρέμματα εκτάσεων καλύφθηκαν με νερό. Ταυτόχρονα, αυτό προκάλεσε τη μείωση του κύματος πλημμύρας και τη στιγμή που έφτασε στη Βαρσοβία (22 Ιουλίου), ήταν πολύ μικρότερο από το αναμενόμενο και δεν προκάλεσε μεγάλη ζημιά στην πρωτεύουσα της Πολωνίας. 

## Συνέπειές
Συνολικά, το νερό πλημμύρισε 1260 τετραγωνικά χιλιόμετρα, σκοτώνοντας 55 άτομα. Καταστράφηκαν ή υπέστησαν ζημιά 22.059 κτίρια, 167 χιλιόμετρα δρόμων και 78 γέφυρες. Οι ζημίες υπολογίστηκαν σε 12 εκατομμύρια δολάρια ΗΠΑ, ή περισσότερα από 60 εκατομμύρια πολωνικά ζλότι. Ως αποτέλεσμα της καταστροφικής πλημμύρας, κατασκευάστηκαν δύο ταμιευτήρες στον Σόλα και στο Ντουνάγιετς. Το φράγμα Πορόνμπκα ολοκληρώθηκε το 1936, αλλά οι μηχανικοί δεν ολοκλήρωσαν το φράγμα Ρόζνουφ πριν από το ξέσπασμα του Β' Παγκοσμίου Πολέμου, το οποίο ολοκληρώθηκε από τους Γερμανούς το 1941. 

## Παραπομπές


## Εξωτερικοί σύνδεσμοι
* Φωτογραφίες από την πλημμύρα του 1934 στην περιοχή του χωριού Τσόρστιν 

 
Κατηγορία:Πλημμύρες στην Πολωνία
Κατηγορία:Ιστορία της Μικράς Πολωνίας
Κατηγορία:Δεύτερη Πολωνική Δημοκρατία
Α-ουν

μικρογραφία|275x275εσ| ''A-un'' ζεύγος ''κομαϊνού'', το "a" στα δεξιά και το "un" στα αριστερά.
Ο όρος **α-ουν** (A-un, ιαπωνικά: 阿吽)  είναι η μεταγραφή στα ιαπωνικά των δύο συλλαβών «a» και «hūṃ», γραμμένα στα Δεβαναγαρικά ως . 

Ο αρχικός σανσκριτικός όρος αποτελείται από δύο γράμματα, το πρώτο και το τελευταίο (Ανουσβάρα) του σανσκριτικού αλφαβήτου. Μαζί, συμβολίζουν την αρχή και το τέλος όλων των πραγμάτων. Στον ιαπωνικό βουδισμό *[[Μικκιό]]* (*Mikkyō*), τα γράμματα αντιπροσωπεύουν την αρχή και το τέλος του σύμπαντος. Αυτό εμφανίζεται στα ελληνικά ως Άλφα-Ωμέγα, όπως υιοθετήθηκε από τον Χριστιανισμό για να συμβολίσει τον Χριστό ως αρχή και τέλος όλων. 

Ο όρος χρησιμοποιείται επίσης στη αρχιτεκτονική σιντό και τη βουδιστική αρχιτεκτονική για να περιγράψει τα ζευγάρια αγαλμάτων που είναι κοινά στα ιαπωνικά θρησκευτικά περιβάλλοντα, κυρίως τα Νιό και *[[Κομαϊνού]]*. Στις περισσότερες περιπτώσεις, το ένα από τα δύο, το δεξιό, ανοίγει το στόμα του για να προφέρει τον ήχο «a», ενώ το άλλο το έχει κλειστό για να δηλώνει τον ήχο «um». Ο συμβολισμός είναι ο ίδιος που έχει ήδη δει. Το γενικό όνομα για τα αγάλματα με ανοιχτό στόμα είναι το *agyō* και για τα αγάλματα με κλειστό στόμα *ungyō*. 

Ο όρος *α-ουν* χρησιμοποιείται εικονικά σε ορισμένες ιαπωνικές εκφράσεις ως «αναπνοή α-ουν» ή «σχέση α-ουν», που δείχνει μια εγγενώς αρμονική σχέση ή μη λεκτική επικοινωνία. 

Στην Ινδία, το πρωτότυπο σανσκριτικό «α-ουμ» ή απλά «Ομ» χρησιμοποιείται ως μάντρα για διαλογισμό. 

## Μερικά ζευγάρια ''α-ουν''

Αρχείο:Iwaya Jinja Komainu 1.JPG|Ένα *agyō* κομαϊνού.
Αρχείο:Iwaya Jinja Komainu 2.JPG|Ένα *ungyō* κομαϊνού.
Αρχείο:Horyu-ji14s3200.jpg|*Agyō Νιό* στην Κεντρική Πύλη του Hōryū-ji.
Αρχείο:Horyu-ji15s3200.jpg|*Ungyō Νιό* στην Κεντρική Πύλη του Hōryū-ji.


## Λαϊκή κουλτούρα
Το «Om» των The Moody Blues (στο In Search Of The Lost Chord, 1968), προφέρεται «a-ohm», είναι ένα τραγούδι διαλογισμού που περιγράφει τη μυστική ιδέα του ουρανού που συνδέει όλα. 

## Παραπομπές

Κατηγορία:Βουδιστική αρχιτεκτονική
Κατηγορία:Ναοί σιντό
Κατηγορία:Αρχιτεκτονική στην Ιαπωνία
Κατηγορία:Ιαπωνική βουδιστική ορολογία
Κατηγορία:Ιαπωνικά αρχιτεκτονικά χαρακτηριστικά
Κατηγορία:Λήμματα που περιέχουν κείμενο στα ιαπωνικά
Αλεξανδρινή Λουίζα της Δανίας

Η **Αλεξανδρινή Λουίζα της Δανίας** (δαν. *Alexandrine Lovise af Danmark*, 12 Δεκεμβρίου 1914 – 26 Απριλίου 1962) ήταν πριγκίπισσα της Δανίας και μετέπειτα κόμισσα του Κάστελ-Κάστελ.

## Βιογραφία
Η *Αλεξανδρινή Λουίζα Καρολίνα Ματθίλδη Δάγμαρ* γεννήθηκε στις 12 Δεκεμβρίου 1914 στο Γιέγασμπορους, και ήταν το τρίτο παιδί και η τρίτη και κόρη του Χαράλδου της Δανίας και της Ελένης Αδελαΐδας του Σλέσβιχ-Χόλσταϊν-Σόντερμπουργκ-Γκλύξμπουργκ.

Πριν από τον γάμο της, η Αλεξανδρινή Λουίζα αναφερόταν συχνά ως πιθανή σύζυγος για τον Εδουάρδο Η΄ του Ηνωμένου Βασιλείου. Στις 24 Αυγούστου 1936 αρραβωνιάστηκε με τον Λεοπόλδο, Κόμη του Κάστελ-Κάστελ. Το ζευγάρι συναντήθηκε για πρώτη φορά στο Βερολίνο κατά τους θερινούς Ολυμπιακούς Αγώνες του 1936. Μετά την πρώτη τους συνάντηση, ο Λεοπόλδος και η Αλεξανδρινή ήταν σχεδόν κάθε μέρα μαζί. Κατά τη στιγμή της ανακοίνωσης αρραβώνων τους, ο Λεοπόλδος ήταν φοιτητής νομικής που ζούσε στο Μόναχο.

Ο γάμος τους έγινε στις 22 Ιανουαρίου 1937 στο Παλάτι Κρίστιανσμποργκ. Μαζί απέκτησαν τρία παιδιά:
* την *Αμαλία* Αλεξανδρινή Ελένη Καρολίνα Ματθίλδη Παυλίνα (γενν. 1938), παντρεύτηκε τον Όσκαρ Ρίττερ φον Μίλερ-Άιχολτζ.
* την *Θύρα* Αντωνία Μαρία Θηρεσία Φεοδώρα Αγνή (γενν. 1939), παντρεύτηκε τον Καρλ Μόριτζ Μόες.
* την *Όθωνα* Λεοπόλδο Γουσταύο Φρειδερίκο Χαράλδο Κάρολο (1942 - 1943).

Ο Λεοπόλδος σκοτώθηκε στον Β΄ Παγκόσμιο Πόλεμο στην Μπάνκια κοντά στη Σόφια στις 6 Νοεμβρίου 1941. Εκείνη την περίοδο η Αλεξανδρινή ήταν 5 μηνών έγκυος.

Πέθανε στις 26 Απριλίου 1962 στην Κοπεγχάγη σε ηλικία 47 ετών.

## Τίτλοι
*12 Δεκεμβρίου 1914 – 22 Ιανουαρίου 1937: *Η Υψηλότητα* Αλεξανδρινή Λουίζα της Δανίας
*22 Ιανουαρίου 1937 – 26 Απριλίου 1962: *Η Υψηλότητα* Πριγκίπισσα Αλεξανδρινή Λουίζα, Κόμισσα Λεοπόλδου του Κάστελ-Κάστελ

## Πρόγονοι

## Παραπομπές


Κατηγορία:Οίκος του Γκλύξμπουργκ
Κατηγορία:Δανοί ευγενείς
Κατηγορία:Πριγκίπισσες της Δανίας
Σερένα Ρόσσι

Η **Σερένα Ρόσσι** (ιταλικά: Serena Rossi, γεννημένη στο Νάπολη στις 31 Αυγούστου 1985) είναι Ιταλίδα ηθοποιός.

## Φιλμογραφία


## Θέατρο

* *C'era una volta...Scugnizzi*, του Gino Landi και Claudio Mattone (2002-2003)
* *Mal'aria*, του Bruno Garofalo (2005)
* *Rugantino*, του Enrico Brignano (2013)

## Παραπομπές


## Εξωτερικοί σύνδεσμοι

*  

Κατηγορία:Ιταλίδες ηθοποιοί θεάτρου
Κατηγορία:Ιταλίδες ηθοποιοί κινηματογράφου
Κατηγορία:Ιταλίδες ηθοποιοί τηλεόρασης
Κατάλογος ελληνικών ταινιών του 1985

Ο παρακάτω πίνακας περιλαμβάνει τις ταινίες του Ελληνικού κινηματογράφου που κυκλοφόρησαν το 1985.

## Κατάλογος

## Παραπομπές

Κατηγορία:Ελληνικές ταινίες ανά έτος
Ντου Ουάι

Ο **Ντου Ουάι** (1962  - 2020) ήταν κινέζος διπλωμάτης που διετέλεσε πρέσβης στην Ουκρανία από το 2016 έως το 2019 και πρέσβης στο Ισραήλ από το Φεβρουάριο του 2020 έως το Μάιο του 2020.   

## Βιογραφία
Γεννήθηκε στην επαρχία Σαντονγκ της Κίνας. Εργάστηκε αρχικά ως αναπληρωτής γενικός διευθυντής του Υπουργείου Εξωτερικών της Κίνας και αναδείχτηκε ωστε διορίστηκε και στο εξωτερικό. Διετέλεσε ως Κινέζος πρέσβης στην Ουκρανία κατά την περίοδο 2016-2020. Εκεί γνωρίστηκε με τον υπουργό Εξωτερικών της Ουκρανίας Vadym Prystaiko και συνέτειλε στην επέκταση των σχέσεων μεταξύ των δύο χωρών. Ήταν υπεύθυνος για το πρόγραμμα τεχνικής βοήθειας στο οποίο η κινεζική κυβέρνηση έδωσε ειδικό εξοπλισμό στις κρατικές υπηρεσίες έκτακτης ανάγκης στην Ουκρανία.  Συμμετείχε επίσης στις διαπραγματεύσεις ανάληψης της Ουκρανικής αμυντικής εταιρείας Motor Sich από άλλη κινεζική εταιρεία.  Ανέλαβε πρέσβης στο Ισραήλ τον Φεβρουάριο του 2020, και υπέβαλε τα διαπιστευτήριά του στον Πρόεδρο του Ισραήλ Ρεουβέν Ριβλίν, ενώ λόγω της πανδημίας του κοροναϊού  τέθηκε αρχικά σε καραντίνα δύο εβδομάδων και βρέθηκε νεκρός στο διαμέρισμά του στην  Χερτσλιγιά στις 17 Μαΐου 2020. Το γεγονός της χρονικής στιγμής του θανάτου του, λίγο μετά την επίσκεψη του υπουργού Εξωτερικών των ΗΠΑ Μάικ Πομπέο, οδήγησε σε διάφορες πιθανολογήσεις σχετικά με την αιτία του θανάτου του.  

Η Κίνα ανακοίνωσε την πρόθεση αποστολής ερευνητικής ομάδας προς διενέργεια ερευνών για τα αίτια του θάνατου του.  

## Παραπομπές


Κατηγορία:Κινέζοι διπλωμάτες
Εγκολφόπουλος

Το ελληνικό επώνυμο **Εγκολφόπουλος** μπορεί να αναφέρεται σε κάποιο από τα παρακάτω πρόσωπα:

* Αναγνώστης Εγκολφόπουλος ή Γκολφόπουλος (θάν. 1844), αγωνιστής στην Επανάσταση του 1821
* Κωνσταντίνος Εγκολφόπουλος (1912-1991), ναύαρχος του Πολεμικού Ναυτικού και προσωρινά υπουργός Εμπορικής Ναυτιλίας
* Ντίνος Εγκολφόπουλος (1918-1999), βαρύτονος τραγουδιστής της όπερας, γνωστός διεθνώς ως «Costantino Ego»
* Πλούταρχος Εγκολφόπουλος (αρχές 20ού αι.), βουλευτής Λοκρίδας

Κατηγορία:Ελληνικά επώνυμα
Παρασκευαΐδης

Το ελληνικό επώνυμο **Παρασκευαΐδης** μπορεί να αναφέρεται σε κάποιο από τα παρακάτω πρόσωπα:

* Γιώργος Παρασκευαΐδης (1916-2007), Κύπριος επιχειρηματίας και ευεργέτης
* Σπύρος Παρασκευαΐδης (θάν. 1903), Μακεδονομάχος οπλαρχηγός 
* Φειδίας Παρασκευαΐδης, Κύπριος ιατρός, Δήμαρχος Λαπήθου και βουλευτής
* Χρήστος Παρασκευαΐδης, το κατά κόσμο όνομα του **[[Αρχιεπίσκοπος Χριστόδουλος|Αρχιεπισκόπου Αθηνών Χριστοδούλου]]**

Κατηγορία:Ελληνικά επώνυμα
Παναγιώτης Γλιγλής

Ο **Παναγιώτης Γλιγλής** (1898 ή 1899-1984) ήταν Έλληνας κτηματίας και βουλευτής Λέσβου.  Επίσης, διατέλεσε πρόεδρος της Κοινότητας Σκοπέλου.

## Βιογραφία
Γεννήθηκε στη Σκόπελο της Γέρας, γιος του Ιωάννη Γλιγλή. Εξελέγη βουλευτής Λέσβου με την ΕΔΑ (συσπειρωμένη ως Δημοκρατική Ένωση, μαζί με άλλα κόμματα) το 1956 και επανεξελέγη με το ίδιο κόμμα το 1958.

Κατά την περίοδο της χούντας ανέπτυξε έντονη αντιφασιστική και αντιχουντική δράση.

Απεβίωσε στις 18 Ιανουαρίου 1984 ενώ βάδιζε και ετάφη στη Μυτιλήνη.

## Παραπομπές


## Πηγές
*Γιώργος Παπαναγιώτου, «Οι βουλευτές του Νομού Λέσβου 1915-1964», Αιολικά Χρονικά, τομ.11(2009), σελ.83

Κατηγορία:Βουλευτές Λέσβου
Κατηγορία:Βουλευτές εκλεγμένοι με την ΕΔΑ
Θεοδόσιος Υφαντίδης

Ο **Θεοδόσιος Υφαντίδης** (1908-1986) ήταν Έλληνας πολιτικός. Γεννήθηκε στην Αλεξανδρούπολη. Υπηρέτησε ως δήμαρχος Καρπενησίου από το 1964 ως το 1967 και ξανά από το 1975 ως το 1978. Έγινε ο πρώτος αιρετός δήμαρχος της πόλης μεταπολιτευτικά.

## Δήμαρχος

Εξελέγη για πρώτη φορά δήμαρχος στις δημοτικές εκλογές του 1964 με 1.275 ψήφους έναντι 662 του Δημήτρη Κοτσιμπού και υπηρέτησε ως την αντικατάστασή του από τη χούντα, το 1967. Εξελέγη δήμαρχος μετά την πτώση της δικτατορίας, στις δημοτικές εκλογές του 1975 με 1.088 ψήφους (ποσοστό 62,6%) έναντι 649 ψήφων (37,4%) για τον Αθανάσιο Παπαγιαννόπουλο.

Πέθανε στις 10 Μαΐου 1986.

## Παραπομπές


Υφαντιδης Θεοδοσιος
Μερόπη

Το ελληνικό όνομα **Μερόπη** μπορεί να αναφέρεται σε κάποιο από τα παρακάτω:

## Πρόσωπα
* Μερόπη του Οινοπίονος, πριγκίπισσα της ελληνικής μυθολογίας
* Μερόπη (μυθολογία), όνομα άλλων τριών γυναικών της ελληνικής μυθολογίας

### Ως βαφτιστικό όνομα (ενδεικτικά)
* Μερόπη Καλανταρίδου (γενν. 1990), πετοσφαιρίστρια
* Μερόπη Καλδή (γενν. 1954), βουλευτής και ευρωβουλευτής
* Μερόπη Ροζάν (1895-1977), ηθοποιός
* Μερόπη Τζούφη (γενν. 1958), καθηγήτρια της Παιδιατρικής και πρώην Υφυπουργός Παιδείας

## Τοπωνύμια
* Μερόπη Ιωαννίνων, χωριό της Ηπείρου
* Κάτω Μερόπη Ιωαννίνων, χωριό της Ηπείρου
* Μερόπη Μεσσηνίας, ονομασία δύο διαφορετικών οικισμών
* Μία από τις ονομασίες του βουνού **[[Δούσκο]]** στα ελληνοαλβανικά σύνορα
* Μερόπη (περιοχή), περιοχή της Θράκης στη σημερινή βόρεια Ελλάδα και νότια Βουλγαρία

## Αστρονομικά σώματα
* Μερόπη (αστέρας), αστέρας του σμήνους των Πλειάδων
* 1051 Μερόπη,  αστεροειδής της Κύριας Ζώνης
* Νεφέλωμα της Μερόπης (NGC 1435), νεφέλωμα ανακλάσεως στις Πλειάδες

## Δείτε επίσης
* Μέροπας
Λύχνος

Ο **λύχνος** (επιστημονική ονομασία: *Uranoscopus scaber*) είναι είδος ψαριού των υποτροπικών θαλάσσιων υδάτων. Το σώμα του είναι προσαρμοσμένο ώστε να ζει στον πυθμένα και είναι ένα από τα λίγα ψάρια τα οποία μπορούν να παράγουν βιοηλεκτρισμό.

## Κατανομή και ενδιαίτημα
Ο λύχνος είναι διαδεδομένος στις ακτές του Ατλαντικού στην Ευρώπη και Αφρική και είναι πολύ κοινός στη Μεσόγειο και στη Μαύρη Θάλασσα και σπανιότερο στον Βισκαϊκό κόλπο. Ζει σε αμμώδεις ή λασπώδεις πυθμένες πλούσιους σε ιζήματα στο άνω τμήμα της ηπειρωτική υφαλοκρηπίδας, σε βάθος από 14 μέχρι 400 μέτρα. Δεν είναι οικονομικά σημαντικό ψάρι και συχνά αποτελεί παραπίπτον αλίευμα.

## Περιγραφή
thumb|240px|left|Λύχνος στο φυσικό του περιβάλλον
Όπως συμβαίνει και με άλλα είδη της ίδιας οικογένειας, το σώμα του είναι κάπως επίπεδο κοιλιακά και δεν έχει νηκτική κύστη. Φτάνει σε μήκος τα 35 εκατοστά, αλλά συνήθως έχει μήκος ανάμεσα σε 20 και 30 εκατοστά. Το κεφάλι και τα σαγόνια του είναι στραμμένα προς τα πάνω και έχει πολύ μεγάλα μάτια και στόμα. Το σώμα του έχει καφέ χρώμα και μπορεί να έχει πολυάριθμες ανοιχτόχρωμες κηλίδες, ενώ η κοιλιά έχει πιο ανοιχτό χρώμα. Ζουν περίπου 5 με 6 χρόνια και τα θηλυκά έχουν μεγαλύτερο μέγεθος από τα αρσενικά.

## Βιολογία
### Διατροφή
thumb|240px|Το κεφάλι του λύχνου
Οι λύχνοι κυνηγούν με στήνοντας ενέδρες. Παραμένουν θαμμένοι κάτω από την άμμο και μόνο τα μάτια εξέχουν. Έχει μεγάλο στόμα και μια μικρή λωρίδα δέρματος εξέχει από την κάτω σιαγόνα την οποία κινεί γρήγορα ώστε να δράσει ως δόλωμα για τη λεία. Όταν το θήραμα πλησιάζει, ο λύχνος πετάγεται προς αυτό χρησιμοποιώντας την ειδικά προσαρμοσμένη σπονδυλική στήλη του και σε λιγότερο από 30 χιλιοστά του δευτερολέπτου καταπίνει τη λεία του. Τρέφεται κυρίως με γόνο και μικρότερα ψάρια, όπως γωβιούς, μαρίδες και μικρά καρκινοειδή, αλλά τρώει επίσης μαλάκια, εχινόδερμα, δακτυλιοσκώληκες, φύκια και άλλα φυτά.

### Αναπαραγωγή
Αναπαράγονται ανάμεσα στον Απρίλιο και τον Σεπτέμβριο, ανάλογα με την περιοχή και παράγουν πελαγικά αυγά, διαμέτρου περίπου 2 χιλιοστών. Μετά την εκκόλαψη, οι νύμφες και νεαρά παραμένουν πελαγικά. Τα αρσενικά είναι ελαφρώς περισσότερα από τα θηλυκά, αλλά αυτό ποικίλει ανάλογα με την περιοχή.

### Ηλεκτρικό όργανο
Όλα τα είδη του γένους Ουρανοσκόπος, μαζί με αυτά του είδους Αστροσκόπος, έχουν αναπτύξει ηλεκτρικά όργανα, αλλά δεν έχουν όργανα δέκτες. Αυτά αναπτύχθηκαν ανεξάρτητα και είναι τα μόνα γένη Περκόμορφων τα οποία έχουν όργανα που παράγουν ηλεκτρικές εκκενώσεις. Οι εκκενώσεις αυτές παράγονται όταν τρέφονται και όταν παρενοχλείται. Οι εκκενώσεις παράγονται από τους ηχητικούς μύες. 

## Παραπομπές


κατηγορία:Περκόμορφα
κατηγορία:Ψάρια ελληνικών θαλασσών
Φάλαινα της Γροιλανδίας

Η **φάλαινα της Γροιλανδίας** ή **τοξοκέφαλη φάλαινα** (επιστημονική ονομασία: *Balaena mysticetus*) είναι είδος φάλαινας το οποίο ανήκει στο είδος των Μπαλενίδων και είναι το μόνο επιζών είδος του γένους Μπαλένα. Η φάλαινα της Γροιλανδίας είναι η μόνη μπαλενοφόρος φάλαινα η οποία είναι ενδημική στα αρκτικά και υποαρκτικά νερά. Το είδος έχει χαρακτηριστικό μεγάλο τριγωνικό κεφάλι, το οποίο χρησιμοποιεί για να σπάει τον αρκτικό πάγο.

Οι φάλαινες της Γροιλανδίας μπορούν να φτάσουν σε μήκος τα 16,2 μέτρα τα αρσενικά και τα 18 μέτρα τα θηλυκά, από άτομα τα οποία ξεβράστηκαν στην Αλάσκα, ενώ υπάρχουν αναφορές φαλαινοθήρων του 19ου αιώνα φαλαινών που έφταναν σε μήκος τα 20 μέτρα, αλλά η ακρίβεια τέτοιων μετρήσεων έχει αμφισβητηθεί. Οι τοξοκέφαλες φάλαινες διαθέτουν το μεγαλύτερο στόμα από οποιοδήποτε ζώο, αποτελώντας περίπου το ένα τρίτο του μήκους του σώματός τους και έχουν τις μακρύτερες μπαλένες, με μήκος περίπου 4 μέτρα. Επίσης μπορεί να είναι το μακροβιότερο θηλαστικό, φτάνοντας σε ηλικίες που ξεπερνούν τα 200 χρόνια.

Η φάλαινα της Γροιλανδίας ήταν ένας από τους πρώτους στόχους για τους φαλαινοθήρες. Ο πληθυσμός τους είχε μειωθεί σημαντικά πριν ένα μορατόριουμ το 1966, το οποίο στόχευε στην προστασία του είδους. Από τους πέντε υποπληθυσμούς, τρεις χαρακτηρίζονται ως σε κίνδυνο, ένας ως ευάλωτος και ένας ως χαμηλού κινδύνου, αλλά εξαρτώμενος από τις προσπάθειες διατήρησης. Ο παγκόσμιας πληθυσμός χαρακτηρίζεται από την IUCN ως ελαχίστης ανησυχίας.

## Παραπομπές


Κατηγορία:Μπαλενοπτερίδες
Κατάλογος ελληνικών ταινιών του 2002

Ο παρακάτω πίνακας περιλαμβάνει μερικές από τις ταινίες του Ελληνικού κινηματογράφου 
που προβλήθηκαν το 2002.

## Κατάλογος

## Παραπομπές

Κατηγορία:Ελληνικές ταινίες ανά έτος
Εμμανουήλ Ζαπάρτας

Ο **Εμμανουήλ (Μανώλης) Ζαπάρτας** (1925-2016) του Δημητρίου, ήταν Έλληνας πολιτικός , έμπορος και διευθυντικό στέλεχος εταιρειών. Υπηρέτησε ως βουλευτής Έβρου από το 1961 ως το 1967.

## Βιογραφία
### Νεανικά χρόνια και αντιστασιακή δράση
Γεννήθηκε στο Διδυμότειχο στις 2 Αυγούστου του 1925.
Πατέρας του ήταν ο Δημήτριος Ζαπάρτας, καπνέμπορος, πρώην δήμαρχος Διδυμοτείχου και στέλεχος του Κόμματος Φιλελευθέρων. Κατά την περίοδο της Κατοχής ανέπτυξε έντονη αντιστασιακή δράση . Αρχικά εργάστηκε ως υπάλληλος στην Αγροτική Τράπεζα και στην συνέχεια ασχολήθηκε με το εμπόριο  στην πατρική επιχείριση καπνων. Μετά την επιβολή της στρατιωτικής  δικτατορίας την 21η Απριλίου του 1967 εγκαταστάθηκε μόνιμα στην Αθήνα, όπου ανέλαβε ως Γενικός Διευθυντής στο Εργοστάσιο Παπάζογλου και στην συνέχεια ως Διευθυντής Προσωπικού, Πωλήσεων, Γενικός Διευθυντής και εκτελεστικό μέλος του Δ.Σ. της εταιρίας " Athenee - Αφοί Τσιτσόπουλοι " .

### Πολιτική σταδιοδρομία
Το 1950 ολοκληρώνοντας την σχεδόν τετράχρονη στρατιωτική του θητεία ανέλαβε διευθυντής του Γραφείου του υπουργού Εθνικής Άμυνας Φίλιππου Μανουηλίδη .
Υπήρξε στέλεχος του Κόμματος Φιλελευθέρων αλλά και στενός συνεργάτης και φίλος του Γεωργίου Παπανδρέου. Πρωτοπολιτεύτηκε με το Κόμμα Φιλελευθέρων το 1956. Στις εκλογές του 1961 εξελέγη  βουλευτής Έβρου με την Ένωση Κέντρου και επανεξελέγη το 1963 και τέλος το 1964 πρώτος στο νομό με 11.897 ψήφους.
Ως βουλευτής συνέβαλε ενεργά σε έργα ανάδειξης της περιοχής του και ιδιαίτερα στην κατασκευή επαρχιακών δρόμων, στην αντιπλημμυρική προστασία του Διδυμοτείχου, στην επιλογή του Έβρου ως τόπου για την ίδρυση του εργοστασίου Ζαχάρεως, στην επιδότηση και δανειοδότηση της δρομολόγησης του πρώτου μικρού Φέρρυ - μποτ Σαμοθράκης - Αλεξανδρούπολης και σε πολλά άλλα.

Μεταπολιτευτικά, πολιτεύτηκε ξανά στον Έβρο με την Ένωση Κέντρου - Νέες Δυνάμεις το 1974 και έλαβε 2.207 ψήφους αλλά δεν εξελέγη.

### Τελευταία χρόνια
Διετέλεσε ο πρώτος Γενικός Διευθυντής στα Καταστήματα Αφορολογήτων Ειδών (Duty Free Shops) όταν αυτά κρατικοποιήθηκαν από την κυβέρνηση του Κωνσταντίνου Καραμανλή (1978) και σύμβουλος Διοίκησης στην καπνοβιομηχανία " Αφοι Καρέλια " (1984).

Διετέλεσε επίσης Γενικός Γραμματέας , Πρόεδρος και Επίτιμος Πρόεδρος της Ένωσης τέως Βουλευτών & Ευρωβουλευτών.

Πέθανε σε ηλικία 91 ετών στο Νέο Ψυχικό της Αττικής, στις 23 Απριλίου 2016.

## Παραπομπές


## Πηγές
* 

Κατηγορία:Βουλευτές Έβρου
Κατηγορία:Βουλευτές εκλεγμένοι με την Ένωση Κέντρου
Τοργκάν Αζάρ

Ο **Τοργκάν Αζάρ** (*Throgan Hazard*, 29 Μαρτίου 1993) είναι Βέλγος ποδοσφαιριστής ο οποίος αγωνίζεται ως επιθετικός μέσος ή πλάγιος για την Άντερλεχτ και την εθνική ομάδα του Βελγίου. Είναι ο μικρότερος αδελφός του Εντέν και μεγαλύτερος από τον Κυλιέν Αζάρ.

Ξεκίνησε την καριέρα του από τη Λανς και αποκτήθηκε από την Τσέλσι το 2012 λίγο μετά την μεταγραφή του μεγαλύτερου αδελφού. Δεν αγωνίστηκε ποτέ επισήμως με την Τσέλσι και δόθηκε δανεικός για δύο χρόνια στη Ζούλτε Βάρεγκεμ και τον Ιανουάριο του 2014 κατέκτησε το Βελγικό Χρυσό Παπούτσι για καλύτερος παίκτης στο βελγικό πρωτάθλημα και το βραβείο καλύτερου επαγγελματικού ποδοσφαίρου τον Μαΐου 2014. Το 2014 αποκτήθηκε από την Μπορούσια Μενχενγκλάντμπαχ, αρχικά δανεικός, για περίπου 8 εκατομμύρια ευρώ, και πραγματοποίησε πάνω από 100 εμφανίσεις πριν αποκτηθεί το 2019 από την Μπορούσια Ντόρτμουντ για 25,5 εκατομμύρια ευρώ.

Ο Τοργκάν πραγματοποίησε το ντεμπούτο του με την εθνική αντρών του Βελγίου τον Μάιο του 2013, σε αγώνα εναντίον των Ηνωμένων Πολιτειών. Ήταν μέλος της αποστολής η οποία κατέκτησε την τρίτη θέση στο Μουντιάλ του 2018.

## Παραπομπές


Κατηγορία:Βέλγοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Βελγίου
Κατηγορία:Ποδοσφαιριστές ΡΚ Λανς
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Ζούλτε Βάρεγκεμ
Κατηγορία:Ποδοσφαιριστές Μπορούσια Μενχενγκλάντμπαχ
Κατηγορία:Ποδοσφαιριστές Μπορούσια Ντόρτμουντ
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022